彭通伯衛和堂
作者：文天祥
朝代：宋

paragraphs: 理身如理國，用藥如用兵。
人能保天和，於身爲太平。
外邪奸其間，甚於寇搶攘。
守護一不謹，乘間敵益勍。
古有黄帝書，猶今六韜經。
悍夫命雄喙，仁將資參苓。
羽衣爲其徒，識破陰陽爭。
指授別生死，錚然震能名。
道家攝鉛汞，膚腠如重扃。
到頭關鍵密，六氣無敢嬰。
君方建旗鼓，不敢走且驚。
他時櫜吾弓，閉門讀黄庭。